এই দাবানলে ইতিমধ্যে দুজনকৈ ভাৰতীয় ছাত্ৰৰ প্ৰাণ কাঢ়ি নিছে, গুলীবিদ্ধ হৈ এজন ভাৰতীয় ছাত্ৰ। ভাৰতীয়সকলক উদ্ধাৰ কৰিবলৈ ভাৰতে ২৬ ফেব্ৰুৱাৰীৰ পৰা আৰম্ভ কৰিছিল অপাৰেছন গংগা।
এই অভিযানৰ জৰিয়তে এতিয়ালৈকে কিমান ভাৰতীয়ক স্বদেশলৈ ঘূৰাই আনিব পৰা গৈছে বাৰু?
আজি ১১ খন বিশেষ অসামৰিক বিমানেৰে ২,১৩৫ জন ভাৰতীয় লোকক ইউক্ৰেইনৰ চুবুৰীয়া দেশসমূহৰ পৰা ভাৰতলৈ অনা হৈছে।
অসামৰিক বিমান পৰিবহন দপ্তৰৰ মন্ত্ৰী জ্যোতিৰাদিত্য সিন্ধিয়াই আজি এই কথা প্ৰকাশ কৰিছে।
তেওঁ কয় যে এতিয়ালৈকে প্ৰায় ১৬,০০০ ভাৰতীয় নাগৰিকক "অপাৰেচন গংগা"ৰ অধীনত ইউক্ৰেইনৰ পৰা ভাৰতলৈ অনা আজি নখন বিমানে নতুন দিল্লীত অৱতৰণ কৰে আৰু দুখন বিমানে মুম্বাইত অৱতৰণ কৰে।
কাইলৈ বুদাপেষ্ট ,চুচেভা ,আৰু বুখাৰেষ্ট ৰ পৰা আঠখন বিশেষ বিমানে ভাৰতলৈ উৰা মাৰিব বুলি জানিব পৰা গৈছে।
উল্লেখ্য ভাৰতীয়সকলক সুকলমে বাহিৰ দেশসমূহৰ পৰা আনিবলৈ চাৰিগৰাকী মন্ত্ৰী ক্ৰমে জ্যোতিৰাদিত্য সিন্ধিয়া, হৰদীপ সিং পুৰী, কিৰেন ৰিজিজু আৰু ভি কে সিঙক হাংগেৰী, ৰোমানিয়া, শ্লোভাকিয়া আৰু পোলেণ্ডলৈ প্ৰেৰণ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
